Sairaanhoitajien kokemuksia nuorisopsykiatrisesta hoitotyöstä
Valli, Jukka (2012)
Valli_Jukka.pdf (466.5Kt)
Valli, Jukka
http://urn.fi/URN:NBN:fi:amk-2012112015775
Opinnäytetyön tarkoituksena oli kuvailla sairaanhoitajien kokemuksia nuorisopsykiatrisesta hoitotyöstä. Tavoitteena oli tuottaa tietoa, jonka avulla voidaan kehittää nuorisopsykiatrista hoitotyötä laadukkaammaksi, lisätä ymmärrystä sekä valmiuksia kohdata nuoria.
Tutkimukseen osallistui seitsemän nuorisopsykiatrisella osastolla työskentelevää sairaanhoitajaa, joilla oli kokemuksia nuorisopsykiatrisesta hoitotyöstä. Aineisto kerättiin avoimen teemoitetun lomakkeen avulla. Saatu aineisto analysoitiin laadullisella sisällön analyysillä.
Opinnäytetyön tulosten mukaan sairaanhoitajat kokivat omahoitajuuden tärkeänä nuorten hoitotyössä. Nuorten kanssa vietetty yhteinen aika ja omahoitajatunnit koettiin merkittävinä. Aikuisen mallina toimiminen ei esiintynyt vastauksissa lainkaan. Vertaistukiryhmien kehittämiseen motivoitiin jatkossa. Hoitohenkilökunnan resurssien lisääminen erityistä hoitoa vaativien nuorten parissa oli tärkeää hoidon kehittämisen kannalta.
Moniammatillisen yhteistyön merkitys koettiin tärkeänä. Työnohjauksen merkitys työhyvinvoinnin kannalta korostui myönteisesti. Sairaanhoitajien kokemusten mukaan koulutuksen lisääminen henkilökunnalle edesauttoi nuoren hoidon toteutuksessa.
Opinnäytetyön tulosten perustella jatkotutkimusaiheeksi nimettiin nuorten hoidon laadukas kehittäminen. Opinnäytetyön tuloksia voidaan hyödyntää nuorisopsykiatrisen hoitotyön kehittämisessä.